stanford-oval/wikipedia huggingface dataset:
טראפ לטיני
היסטוריה > שנות האלפיים

הטראפ הלטיני, שמקורו בפוארטו ריקו, צבר פופולריות רחבה ברחבי אמריקה הלטינית. השנה המדויקת בה התחיל הז'אנר להתפתח אינה ידועה ובנושא מחלוקת נרחבת. זמר הטראפ הלטיני אוזונה קבע כי מקורו של הז'אנר הוא בשנת 2007, בשיר "El Pistoló". אחד ממבצעי השיר, דה לה גטו (אנ'), קבע כי החל לבצע טראפ לטיני עוד בין השנים 2005–2006, ומעריציו חשבו ש"זה היה משוגע". באותה תקופה, אמני רגאטון שילבו בעיקר אלמנטים של היפ הופ ורית'ם אנד בלוז אמריקאיים בשירם.
היסטוריה > שנות ה-2010

הטראפ הלטיני החל להתבלט בסביבות 2014, כאשר אמנים כמו אלברו דיאז, מייק טאוורס ופואט בילטה, האמנים הראשונים ששילבו שירת ראפ על מקצבי טראפ לטיני, החלו לפרסם את שיריהם דרך פלטפורמות המדיה החברתית. המוזיקה שלהם זכתה בסופו של דבר לפופולריות רבה בפוארטו ריקו, ולהיטים רבים של טראפ לטיני עלו. בין האמנים שפרצו באותה התקופה היה אוזונה, שזכה להצלחה בינלאומית נרחבת, ואף הפך לאמן הטראפ הלטיני הנמכר ביותר, ואף לאחד מהאמנים הלטיניים הנמכרים ביותר.
אמנים רבים אחרים של רגאטון וטראפ לטיני תרמו לפופולריות של הז'אנר, בהם באד באני, שיצר מספר שירים שהגיעו לצמרת מצעד השירים הלטיניים של הבילבורד, וכן שיתופי פעולה עם אמנים אמריקאים פופולריים, כדוגמת ניקי מינאז', טראוויס סקוט וקארדי בי. באמצעות שיתופי הפעולה עם אמנים אחרים, היה בין אמני הטראפ הלטיני הראשונים שאי פעם הושמעו ברדיו האמריקאי. הופעתו ברדיו הביאה להכרה בטראפ הלטיני בארצות הברית. אלבום הבכורה שלו, X 100pre, יצא לאור בדצמבר 2018 וזכה בפרס גראמי הלטיני לאלבום המוזיקה האורבנית הטוב ביותר.
שיר הטראפ הלטיני הראשון שכבש את צמרת מצעד השירים הלטיניים של הבילבורד היה "Te Boté", בביצוע הזמרים ניו גרסיה, קספר מג'יקו, דארל, אוזונה, באד באני וניקי ג'אם, שיצא לאור באפריל 2018. עוד באותה השנה, השיר "I Like It" של קארדי בי, באד באני וג'יי באלווין היה שיר הטראפ הלטיני הראשון שכבש את צמרת מצעד הבילבורד הוט 100. השיר אף זכה בפרסי מוזיקה רבים, בהם פרס הווידאו קליפים של MTV לשיר הקיץ ופרס המוזיקה של בילבורד לשיר הראפ הטוב ביותר, ובכך סימן פריצת דרך של סוגת הטראפ הלטיני אל המיינסטרים העולמי.
היסטוריה > שנות ה-2020

בשנת 2020 אלבומו של הראפר הפוארטו ריקני באד באני, YHLQMDLG, הפך לאלבום בשפה הספרדית שהופיע במקום הגבוה ביותר במצעד הבילבורד 200, תוך שהופיע במקום השני. עוד באותה השנה, הכניס זמר הטראפ הלטיני אוזונה סך של כארבעה שיאים לספר השיאים של גינס: האמן שהכניס אלבום למקום הראשון במצעד האלבומים הלטיניים של הבילבורד למספר השבועות הגדול ביותר, האמן הלטיני שזכה במספר הפרסים והמועמדויות הגדול ביותר בשנה בודדת בהתאמה, והאמן עם מספר הווידאו קליפים הגדול ביותר שהגיעו למיליארד צפיות ביוטיוב.
האלבום El Último Tour Del Mundo של באד באני, שיצא בנובמבר 2020, הוא האלבום הראשון שמכיל בתוכו את סוגת הטראפ הלטיני שהגיע למקום הראשון במצעד הבילבורד 200. נוסף על כך, הוא האלבום הראשון שכולו בשפה הספרדית שהגיע להישג זה.
ביקורת

חוסר יכולתו של הטראפ הלטיני להתנגן בתחנות הרדיו נבע בעיקר מגסות מילות השירים. השיר "Cuatro Babys" של הזמר הקולומביאני מאלומה זכה למחלוקת רבה בעקבות מילותיו, המרמזות בצורה ישירה על אלימות נגד נשים. באתר Change.org פורסמה דרישה להסיר את השיר מפלטפורמות המוזיקה הדיגיטליות. למרות המחלוקת, השיר זכה לפופולריות רבה ואף זכה למעמד של פלטינה ×12 שהעניק לו איגוד תעשיית ההקלטות האמריקאי, על מכירת 720,000 עותקים לטיניים. בנובמבר 2017, פרסם אליאס לייט מרולינג סטון מאמר העוסק בטראפ הלטיני, באומרו כי צלילו של הטראפ הלטיני "חם מידי לרדיו האמריקאי".
בדצמבר 2017, פרסם אתר מאקו דירוג של השירים הלטיניים המובילים ביותר מאותה השנה, תוך שציין את פריצתו של סוגת הטראפ הלטיני אל תוך המיינסטרים של תעשיית המוזיקה העולמית, באומרו כי "הטראפ הלטיני חי ובועט כבר כמה שנים טובות, בעיקר בעזרת אמנים פורטוריקנים שהם עצמם אזרחי ארצות הברית עם חיים לא פשוטים, ערימות של סמים, נשק והרבה כבוד – בדיוק כמו הבסיס של הטראפ המקורי. בשנה האחרונה הטראפ הלטיני נתן קפיצה משמעותית קדימה, אל לב המיינסטרים".
בספטמבר 2018, הראפר הפוארטו ריקני אנואל AA הוציא שיר דיס המכוון כלפי הראפר קוסקוללה. השיר ספג ביקורת רחבה עקב שפתו הגסה והמילים הפוגניות כלפי חולי איידס. עקב המחלוקת נגד השיר, בוטלה הופעתו של אנואל AA בחוסה מיגל אגרלו קולוסיאום (אנ') על ידי צוות ההפקה שלו. בהמשך, פרסם אנואל AA התנצלות על השיר.
בינואר 2019 פרסם מבקר המוזיקה מתן שרון במאקו מאמר המסקר את הטראפ הלטיני, באומרו כי "הטראפ הלטיני הצליח לכבוש בשנים האחרונות את העולם כולו בסערה ולהביא את הכוכבים הגדולים של שני הז'אנרים לכיוון הצד השני", המשיך וציין כי חיבור בין טראפ למוזיקה לטינית הוא "עמוק ואפילו מתבקש", עוד ציין כי המוזיקה הלטינית היא חלק משמעותי במוזיקת ההיפ הופ, באומרו כי "הלטינים לקחו את ההיפ הופ והוסיפו לו קצב, צלילים ואנרגיות משלהם, ועכשיו עם הטראפ הלטיני שגם מתכתב עם הראפ העדכני, הם חוזרים לבית שבו התחילה התרבות עם התוצר הייחודי שלהם".
יחסי ונצואלה–מרוקו

| יחסי ונצואלה–מרוקו |
| --- | --- |
ונצואלה: מרוקו


ונצואלה: מרוקו
שטח (בקילומטר רבוע)
912,050: 446,550
אוכלוסייה
28,433,569: 38,168,990
תמ"ג (במיליוני דולרים)
482,359: 141,109
תמ"ג לנפש (בדולרים)
16,964: 3,697
משטר
רפובליקה פדרלית: מונרכיה חוקתית

יחסי ונצואלה–מרוקו הם יחסי החוץ בין ונצואלה ומרוקו.
סקירה כללית

מרוקו התעלמה מתוצאות הבחירות לאספה המכוננת הלאומית בוונצואלה ב-2017 ומתוצאות הבחירות לנשיאות בוונצואלה ב-2018, אז הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה מרוקו בחואן גואידו כנשיא ונצואלה.
נציגויות דיפלומטיות

מרוקו החזיקה בוונצואלה שגרירות בקראקס, אולם סגרה אותה ב-2009.
ונצואלה מחזיקה במרוקו שגרירות בקהיר.
יחסי טורקיה–פלאו

| יחסי טורקיה–פלאו |
| --- | --- |
טורקיה: פלאו


טורקיה: פלאו
שטח (בקילומטר רבוע)
783,562: 459
אוכלוסייה
87,527,097: 17,688
תמ"ג (במיליוני דולרים)
1,108,022: 263
תמ"ג לנפש (בדולרים)
12,659: 14,870
משטר
דמוקרטיה נשיאותית: רפובליקה

יחסי טורקיה–פלאו הם היחסים הדיפלומטיים הרשמיים שבין הרפובליקה הטורקית לבין הרפובליקה של פלאו.
סקירה כללית

היחסים הדיפלומטיים הרשמיים שבין הרפובליקה הטורקית לבין הרפובליקה של פלאו כוננו ב-10 במאי 2007.
המסחר הכולל שבין שתי המדינות הגיע בשנת 2014 לשווי של קצת יותר ממיליון דולר אמריקאי כאשר מיליון דולר אמריקאי הם הייצוא הטורקי מפלאו והחלק הזניח הם הייצוא הפלאואני לטורקיה. עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות.
נציגויות דיפלומטיות

טורקיה אינה מיוצגת בפלאו בדרג השגרירות. טורקיה הסמיכה קונסול כבוד על פלאו והאמינה את שגרירותה שבטוקיו, בירת יפן, על פלאו.
פלאו אינה מיוצגת בטורקיה, הן בדרג השגרירות והן בדרג הקונסולרי.
יאנדקס

| --- | --- |


 נתונים כלליים
 סוג:  מנוע חיפוש
 בורסה:  נאסד"ק (24 במאי 2011–YNDX)  בורסת מוסקבה (YDEX)  AEX index (24 במאי 2009–YNDX) 
 מייסדים:  ארקדי וולוז'   איליה סגלוביץ'
 תקופת הפעילות:  23 בספטמבר 1997 – הווה (27 שנים)
 חברת אם:  Yandex IJSC 
 חברות בנות:  KinoPoisk  יאנדקס. טקסי  Yandex.Drive 
 מיקום המטה:  מוסקבה 
 ענפי תעשייה:  תעשיית האינטרנט, תעשיית התוכנה, אינטרנט 
 מוצרים עיקריים:  מנוע חיפוש אינטרנטי 
 הכנסות:  356,171,000,000 רובל רוסי (נכון ל־2021) 
 רווח תפעולי:  28,461,000,000 רובל רוסי (נכון ל־2023) 
 רווח:  21,775,000,000 רובל רוסי (נכון ל־2023) 
 הון עצמי:  296,276,000,000 רובל רוסי (נכון ל־31 בדצמבר 2023) 
 מנכ"ל:  ארקדי וולוז' 
 עובדים:  26,700 (נכון ל־יוני 2024) 
  
 http://www.yandex.ru
 
חצר הכניסה למשרדי יאנדקס
הסמליל הקירילי הישן
הסמליל הלטיני הישן
יַאנְדֶקס (רוסית: Яндекс) היא חברת תוכנה ומחשבים רוסית שבסיסה במוסקבה, מחברות התוכנה הגדולות במדינות ברית המועצות לשעבר. אחד המוצרים הידועים של החברה הוא מנוע החיפוש הנחשב לרביעי בגודלו בעולם.
יאנדקס הופעלה תחילה כמנוע חיפוש על ידי חברת CompTek ובשנת 2000 הוקמה בנפרד חברת יאנדקס, הממשיכה לתפעל את מנוע החיפוש.
במאי 2011 החברה הונפקה בנאסד"ק לאחר גיוס של 1.3 מיליארד דולר והייתה להנפקת האינטרנט הגדולה ביותר בארצות הברית מאז הנפקת גוגל ב-2004.
נכון ל-2016 ליאנדקס למעלה מ-50 שירותים, כשהפופולרים מביניהם הם: יאנדקס. חיפוש (Яндекс.Поиск), יאנדקס. שוק (Яндекс.Маркет), המהווה שירות מסחר אלקטרוני, יאנדקס. תמונות (Яндекс.Картинки), יאנדקס. דואר (Яндекс.Почта), שירות האי-מייל של יאנדקס, יאנדקס מפות (Яндекс.Карты), יאנדקס. חדשות (Яндекс.Новости), יאנדקס. תחזית (Яндекс.Погода) ועוד. יאנדקס תופסת נתח של למעלה משני שלישים מסך הכל החיפושים בשפה הרוסית.
מטה החברה נמצא בבניין בן 7 קומות ברחוב לב טולסטוי 16 במוסקבה. חוץ ממנו ליאנדקס 12 סניפים ברוסיה ובעבר גם כללה משרדים באודסה ובקייב שבאוקראינה.
היסטוריה

ב-1988, איש העסקים ומתכנת התוכנה, ארקדי וולוז', התעניין בהקמת מנוע חיפוש בכתב הקירילי ויחד עם מומחה המחשבים ארקדי בורקובסקי הם הקימו את חברת "ארקדיה" ב-1989, עם חקיקת חוק העסקים הפרטיים שהתיר לראשונה רכוש פרטי ברוסיה.
ב-1993 ארקדיה התאחדה עם חברת התוכנה הרוסית CompTek, שבה עבד באותה עת חברו לכיתה של וולוז', איש התוכנה איליה סגלוביץ'. באותה שנה הוקמה תוכנת למנוע חיפוש בדיסק הקשיח של המחשב, בשיתוף פעולה עם המכון לבעיות העברת מידע ע"ש אלכסנדר חרקביץ' של האקדמיה הרוסית למדעים. באותה שנה הקימה CompTek את המילון המקוון הקירילי הראשון ומנוע חיפוש בעל קידוד קירילי וב-1994 הוקמה אנציקלופדיה מקוונת תנ"כית בשפה הרוסית. כאשר ב-1995 הוחלט להקים מנוע חיפוש כלל רוסי, הוא התמקד רק בכמה אזורים ורק לאחר מכן הפך למנוע החיפוש הנפוץ ביותר באינטרנט הרוסי. רשמית, מנוע החיפוש Yandex.Ru נרשם ב-23 בספטמבר 1997, בתערוכת Softool, תערוכת טכנולוגיית מידע חד-שנתית ברוסיה.
בשנת 2000 הוקמה חברת המניות יאנדקס, כמפעילת מנוע החיפוש, והורחבו שירותי יאנדקס. לאורך העשור הראשון של המאה ה-21 התרחב שוק האינטרנט הרוסי בהתמדה, וכך גם יאנדקס וב-2011 הונפקה לראשונה בנאסד"ק.
ביוני 2008 ועד 2012 החברה הפעילה גם את מעבדות יאנדקס (Yandex Labs) בקליפורניה שבארצות הברית.
בשנת 2013 החברה העבירה ל-UCoz את הכלי שלה לבניית אתרים ללא תשלום במזומן.
עד 2024 יאנדקס הייתה בבעלות חברת ההחזקות ההולנדית Yandex N.V. בפברואר 2024, החברה נמכרה לחברת Consortium Perviy ו-Solid Management, שבעליהן הם משקיעים רוסיים.
פעילות בישראל

בשנת 2010 השקיעה לראשונה בישראל, בחברת הסטרטאפ face.com. במרץ 2014 החליטה החברה על פתיחת מרכז פיתוח בישראל, זאת לאחר שרכשה את חברת הסטארט אפ הישראלית, KitLocate. במאי 2014, הודיעה החברה על השקעה של 4.1 מיליון דולר בחברת הסטארטאפ הישראלית SalesPredict של ד"ר קירה רדינסקי. בספטמבר 2018 שירות המוזיקה יאנדקס. מוזיקה נכנס לשוק הישראלי והחל להציע שירים ורצועות בעברית. בדצמבר 2018 נכנסה יאנדקס לתחרות על שוק המוניות והשיקה את שירות יאנגו ומפעילה דרכו את שירות יאנדקס. טקסי שבשלב הראשון פועל באזור גוש דן ובאשדוד.
הנהלה > מנכ"ל

ארקדי וולוז' (2000–6 ביוני 2022)
ילנה בונינה (2022)
ארטיום סאווינובסקי (2022–)
הערות שוליים

↑  שוקי החיפוש הגלובליים הרווחיים ביותר - דו"ח באנגלית
↑  בלומברג, יאנדקס, "הגוגל של רוסיה", קופצת ב-40% ביום המסחר הראשון בוול סטריט, באתר כלכליסט, 24 במאי 2011
↑  דפנה מאור, ענקית החיפוש יאנדקס זינקה ב-56% ביום הראשון למסחר: "אנחנו יותר טובים מגוגל", באתר TheMarker‏, 25 במאי 2011
↑  סוכנויות הידיעות, מרוסיה בהנפקה: מנוע החיפוש יאנדקס גייס 1.3 מיליארד דולר, באתר כלכליסט, 23 במאי 2011
↑   רותי לוי, אחד המקצועות המתגמלים בהיי-טק: "גוגל הרוסית" מגיעה לישראל (מספר המקומות מוגבל), באתר TheMarker‏, 23 ביולי 2018
↑   "גוגל הרוסית" נמכרה בחצי מחיר בהוראת הקרמלין – החברה האם תשנה את שמה, באתר TheMarker‏, 5 בפברואר 2024
↑  Yandex רוכשת את Kitlocate הישראלית שתהפוך למרכז הפיתוח שלה בישראל
↑  SalesPredict של קירה רדינסקי מגייס 4.1 מיליון דולר, באתר גיקטיים, 14 במאי 2014
| --- | --- |
בקרת זהויות :  ISNI: 0000 0004 5896 4742  LCCN: n2007059173  LNB: 000207728  VIAF: 138596770   WorldCat (עם VIAF): 138596770 
איליה סגלוביץ' מציג את שירות "אוסטרוב" של יאנדקס
יאנגצה

| --- | --- |

מספנה לבניית דוברות על גדות נהר יאנגצה
 מידע כללי
 אורך:  6,380 ק"מ
 ספיקה ממוצעת:  31,900 מ"ק לשנייה
 אגן ניקוז:  1,800,000 קמ"ר
 מוצא:  מזרח טיבט במחוז צ'ינגהאי
 גובה מוצא הנהר:  5,042 מטרים
 יובלים:  Jinsha River, גאן, שיאנג, נהר האן, Qinhuai River, Fushui River, Qingyi River, Qing River, Yuan River, Shuiyang River, יאלונג, Min River, Wu River, Heng River, Tuo River, Chishui River, ג'יאלינג, Xixi River, Meigu River, Ouqu, Zi River, Maisu River, Yili He, Zengqu River, Ruxi River, Sequ River, הנהר חוואי, She Shui, De Qu, Sewu Qu, הואנגפו, בפסקה זו 3 רשומות נוספות שטרם תורגמו 
 שפך:  הים הסיני המזרחי
 מדינות באגן הניקוז:  סין
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןיאנגצה(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןיאנגצה 
 
אחד מעיקולי הנהר
אזור בקטע שלושת הערוצים של הנהר
יַאנְגְּצֶה (במנדרינית תקנית: ‏长江קובץ:Zh-Chángjiāng.oga‏Ⓘ‏, צָ'אנְג גְ'יָאנְג, מילולית: "הנהר הארוך") הוא הנהר הארוך ביותר באסיה והשלישי באורכו בעולם אחרי הנילוס באפריקה והאמזונאס בדרום אמריקה. מבחינת ספיקת המים שלו הוא מספר ארבע בעולם, אחרי הנהרות אמזונס, קונגו ואורינוקו כשאחריו פרנה.
שם הנהר

שמו הסיני של הנהר הוא צ'אנג ג'יאנג, שפירושו "נהר ארוך"; שם זה נפוץ גם במפות לועזיות. השם "יאנגצה" התייחס אצל הסינים רק לחלק מן הנהר, אולם מאחר שהיה זה השם הראשון אשר שמעו המיסיונרים והסוחרים האירופאיים שהגיעו לאזור, הוא הוחל באנגלית על הנהר כולו. השם מופיע בצורות רבות, ביניהן נהר יאנגצה, ינגטסי קיאנג ויאנגצי. במקומות בהם היאנגצה זורם בערוצים עמוקים, הוא ידוע לסינים בשם "נהר ג'ינשה" (נהר חולות הזהב).
מאפיינים

מקורו של נהר היאנגצה בקרחון בהרי טיבט המזרחיים. הוא זורם דרך מזרח מחוז צ'ינגהאי, וממשיך דרומה עד מחוז יונאן אשר בתחומו הוא זורם בערוצים עמוקים במקביל לנהרות המקונג והסלווין, המהווים יחד את אתר המורשת העולמית "האזורים המוגנים בשלושת הנהרות המקבילים ביונאן". בהמשך זורם היאנגצה צפון מזרחה דרך מישוריה של סצ'ואן, שם נשפכים אליו מימיהם של יובלים רבים וספיקתו גדלה משמעותית. היאנגצה ממשיך מזרחה עד שהוא נשפך אל תוך הים הסיני המזרחי. אורך הנהר הוא כ-6,380 ק"מ. הנהר נחשב לאחד החוצצים בין דרום סין וצפונה (הנהר הצהוב נחשב לחוצץ השני).
הנהר הוא בית הגידול הבלעדי של דג החרב הסיני והיה בית הגידול הבלעדי של דולפין הנהרות הסיני שבשנת 2006 הוכרז כי כנראה נכחד.
היסטוריה

מבחינה היסטורית, היאנגצה הפך לגבול המדיני בין צפון ודרום סין מספר פעמים (ראו היסטוריה של סין) עקב הקושי לחצות את הנהר. הדבר אירע בעיקר בתקופת השושלות הדרומיות והצפוניות, וכן בשושלת סונג הדרומית. קרבות רבים התקיימו לאורך הנהר, המפורסם שבהם הוא קרב הצוקים האדומים שהתרחש בשנת 208 לספירה במהלך תקופת שלוש הממלכות.
היאנגצה מהווה עורק תחבורה ראשי, המקשר את חופי סין אל פנים הארץ. התחבורה בנהר כוללת תנועת סחר של סחורות כגון פחם, ונוסעים. השיט בנהר האורך מספר ימים הופך פופולרי לאחרונה בקרב תיירים, במיוחד באזור שלושת הנקיקים.
לאורך הנהר הוקמו ערים רבות אשר נהנו מקרבה לעורק התחבורה, אך סבלו מהצפות כאשר הנהר עלה על גדותיו. הצפות משמעותיות אירעו בשנים 1911 בה נספו בהצפות כ-100,000 בני אדם, ב-1931 (145,000 נספו וכ-40 מיליון נשארו ללא קורת גג) ו-1935 (142,000 נספו), ב-1954 (כ-30,000 נספו) וב-1998.
ב-20 במאי 2006, הסתיימה בנייתו של סכר שלושת הערוצים, המסדיר את הזרימה בנהר למניעת הצפות ומייצר חשמל. סכר שלושת הערוצים הוא הסכר ההידרואלקטרי הגדול בעולם, ובנייתו הייתה כרוכה בהצפת כפרים רבים והעיר פֶנְגְגְ'יֵה (奉节) ושינוי בקנה מידה גדול של האקולוגיה המקומית.
ב-2011 נפתח על הדלתה של נהר יאנגצה הגשר הארוך ביותר בעולם, הגשר הגדול דאן-יאנג–קונשאן, באורך 164.8 קילומטר. גשר הרכבת דניאנג-קונשאן ממוקם בין שאנגחאי לבין נאנג'ינג במחוז ג'יאנגסו.
ב-2021, הסתיימה בנייתו של סכר באיחטאן, תחנת הכוח ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.
פטרול היאנגצה

בין השנים 1854 ל-1945 קיים הצי האמריקני סיורים אל תוך הנהר, עד לצ'ונגצ'ינג.
ראו גם

תקרית נהר היאנגצה
סבלים בנהר היאנגצה מושכים סירה לעבר הגדה, 1913
יוהני אהו

| --- | --- |

 לידה:  11 בספטמבר 1861 לפינלהטי, צפון סבוניה, הדוכסות הגדולה של פינלנד,האימפריה הרוסית 
 פטירה:  8 באוגוסט 1921 (בגיל 59) הלסינקי, רפובליקת פינלנד 
 שם לידה:  יוהנס ברופלט
 מדינה:  פינלנד 
 עיסוק:  סופר, עיתונאי
 מקום לימודים:  אוניברסיטת הלסינקי, Kuopio Lyceum High School 
 שפות היצירה:  פינית
 תחום כתיבה:  פרוזה
 סוגה:  רומנים
 זרם ספרותי:  ריאליזם, נטורליזם, נאו-רומנטיזם
 תקופת הפעילות:  מ-1883 
 הושפע מ:  ביירנסטרנה ביירנסון, הנריק איבסן, לב טולסטוי אמיל זולא
 בן או בת זוג:  Venny Soldan-Brofeldt   Tilly Soldan 
 צאצאים:  Heikki Aho, Antti Aho, Björn Soldan 
 
| --- | --- |
 מקום מגורים:  אהולה
 השכלה:  אוניברסיטת הלסינקי
 תקופת הפעילות:  מ-1883 
 בת זוג:  ונדלה "וני" אירנה סולדן-ברופלט (1945-1863), ציירת   מאהבת: מטילדה "טילי" סולדן, אחות רחמנייה
יוּהָני אָהוֹ (בפינית: Juhani Aho; בשמו האמיתי יוהנס ברופלט - Johannes Brofeldt;‏ 11 בספטמבר 1861, לפינלהטי – 8 באוגוסט 1921 הלסינקי) היה סופר, עיתונאי ומתרגם פיני. בזכות הרומנים והסיפורים שכתב, נחשב יוהני אהו לאחד מחשובי הסופרים הריאליסטים של ארצו. הוא הושפע גם מזרמים חדשים מן הספרות הצרפתית, כמו הנטורליזם ולקראת סוף חייו גילה נטייה לפנות אחורה לכיוון הרומנטיזם. הפרוזה של אהו מצטיינת בחדות ההסתכלות ובהבעה נוקבת. ברבים מסיפוריו משתקפים הקונפליקטים בין הטבע לבין התרבות. כסופר וכעיתונאי היה מעורב בדיונים סביב נושאים פוליטיים וחברתיים שהעסיקו את החברה בת זמנו. היה ממייסדי העיתון Päivälehti שהפך מאוחר יותר ל-Helsingin Sanomat.
פעמים רבות היה מועמד לפרס נובל.
ביוגרפיה

יוהני אהו, שנקרא בהולדתו יוהנס ברונפלט, נולד בשנת 1861 בלפינלהטי בחלקו המזרחי של מרכז פינלנד, במחוז צפון-סבוניה. הוא היה הבן הבכור בין עשרת הילדים של הפסטור הלותרני הנריק גוסטף תאודור ברופלט ושל קרולינה פרדריקה אמלי לבית סנלמן. אימו הייתה בת למשפחה פייטיסטית. האב נחשב למטיף בחסד אך נודע בצניעותו וברתיעתו מכבוד ומעמדות שליטה גם במישור הכנסייתי וגם בזירה הציבורית. בשנת 1884 המשפחה עברה לגור בויירמה, שם התמנה האב לכומר העיר איסאלמי.
בילדותו כתב יוהנס שירים בשוודית בהשפעת רונברג, אך מאוחר יותר החל לכתוב בפינית. בשנים 1872–1880 למד בבית הספר התיכון של קואופיו, עיר שנהגו לכנותה "מבצר התרבות הפינית", כי השפעת התרבות השוודית בה הייתה פחותה בהרבה מזו שבאזורים אחרים של פינלנד. כבר באותה תקופה נהג לכתוב תחת שם העט "יוהני אהו". "אהו" היא מילה שמשמעותה בפינית הוא "אחו" וייתכן שמקורה ב"קאלוואלה או ב"קנטלטאר", אוסף שירת עם מאת אליאס לנרוט, בעל ניחוח רומנטי.
בשנים 1880–1884 למד שפות קלאסיות, היסטוריה וספרות באוניברסיטת הלסינקי. כתלמיד הצטרף יוהני אהו לחוג הספרותי של ארוויד יירנפלט. הוא התאהב באשת יירנפלט, אליזבט, שהייתה 22 שנה מבוגרת ממנו והתכתבה איתו. היא עודדה אותו להמשיך בכתיבה יצירתית ולפתח את כישוריו. כבר סיפוריו המוקדמים הצטיינו בשפתם העשירה ובשליטה מצוינת בגוונים השונים של השפה המדוברת.
חייו הפרטיים

אהו היה נשוי לציירת ונדלה אירנה סולדן-ברופלט (1945-1863), הקרויה וני, בתו של המנהל הראשון של המטבעה של פינלנד, אוגוסט פרדריק סולדן. לזוג נולדו שני ילדים: הייקי טאווטי אהו (1961-1895), במאי קולנוע ותסריטאי, ואנטי יוהני אהו (1900–1960).
יחד עם אשתו כתב אהו בשנת 1894 את "הספר הפיני המאויר לילדים ולנוער".
מקשר עם אחותה של אשתו, מטילדה, נולד לסופר עוד בן בשם נילס ביירן סולדן (1953-1902) במאי קולנוע.
יוהני חלה בשנת 1921 בדיפתריה ונפטר בהלסינקי בגיל 59.
פרסים ואותות הוקרה

הפרס הלאומי לספרות של פינלנד - בשנים 1899, 1901, 1907, 1914, 1915
הנצחה

1961 הונפק על ידי הדואר הפיני בול עם דיוקנו במלאת מאה שנה להולדתו
2011 - המטבעה הלאומית של פינלנד הנפיקה מטבע לרגל מלאת 150 שנה להולדתו של הסופר
ספרים

Siihen aikaan kun isä lampun osti, 1883 (כאשר אבא הביא הביתה מנורה)
Kievarin pihalla; Muudan markkinamies, 1884
1884 – Rautatie (המסילה)
1885 – Papin Tytär (בת הכומר)
1886 – Hellmannin herra (האדון הלמן)
1889 – Helsinkiin (להלסינקי)
1890 – Yksin (לבד)
1891 –Lastuja (I. II., III., IV., V., VI. (שבבי עץ) - הכרך ד זכה בפרס הלאומי לספרות בשנת 1901
1892 – Uusia lastuja (שבבים חדשים)
1893 – Papin rouva (אשת הכומר)
המשך של Papin tytär
1894 – Maailman murjoma ("המנודה") ספור קצר
1897 – Panu, רומן היסטורי - זכה בפרס הלאומי לספרות בשנת 1899
1901 – Aatteiden mies (איש הרעיונות)
1906 - Kevät ja takatalvi (אביב וחורף חוזר) - זכה בפרס הלאומי לספרות בשנת 1907
Juha, 1911 (יוהה) - זכה בפרס הלאומי לספרות בשנת 1914
1915 - Omatunto (מצפון)- רומן, זכה בפרס הלאוי לספרות בשנת 1915
תרגומים

יוהני אהו תרגם מצרפתית - מספרי גי דה מופאסאן, אלפונס דודה, אמיל זולא - ומשוודית - מספרי סלמה לגרלף.
עיבוד יצירותיו לבמה ולקולנוע

1921 - "יוהאן" - סרט שוודי בבימוי מאוריץ סטילר
1937 - יוהה - סרט פיני בבימוי נירקי טרפיווארה, לפי תסריט מאת בנו של הסופר, הייקי אהו
יוהה - אופרה
1999 - יוהה - סרט בבימויו של אקי קאוריסמקי, שבו העלילה מוקמה במציאות מודרנית
תרגומים לעברית

הרומן "יוּהָה" תורגם לעברית בידי רמי סערי וראה אור בסדרת "צפון" של הוצאת הקיבוץ המאוחד בשנת 2012.
הרומן "מסילת הברזל" תורגם לעברית בידי רמי סערי וראה אור בהוצאת כרמל בשנת 2021.
לקריאה נוספת

Ilmari Havu: Juhani Aho. Otava, Helsinki 1929.
Kaarlo Nieminen: Juhani Ahon sanataide. University Press, Helsingfors 1934.
Panu Rajala: Naisten mies ja aatteiden. Juhani Ahon elämäntaide
(Helsinki: WSOY, 2011. (איש של נשים ושל רעיונות. אמנות החיים של יוהני אהו)
הערות שוליים

↑  אנציקלופדיה בריטניקה ברשת. גישה ב-15 באפריל 2012
↑  Petri Liukkonen
↑  Petri Liukkonen
↑  Petri Liukkonen שם
↑  Petri Liukkonen שם
↑  ריקה רוסי -נטורליזם בפינלנד. הקשרים בין הנטורליזם הצרפתי והפיני. סמינר 24–25 במאי 2002 "סצנות מתחלפות" - על נטורליזם, דקדנטיות, מורניות"
↑  Petri Liukkonen שם
↑  Petri Liukkonen שם
↑  Petri Liukkonen שם
↑   רות אלמוג, "מסילת הברזל" הוא ספר מבדח על זוג כפריים מיערות פינלנד, באתר הארץ, 7 בדצמבר 2022
| --- | --- |
בקרת זהויות :  NLI: 987007273392705171  PLWABN: 9810635534005606  BIBSYS: 90164096  BNE: XX5713445  BnF: cb118882104 (data)  CiNii: DA12934951  GND: 118846329  ISNI: 0000 0001 1022 3759  LCCN: n50040200  LNB: 000059425  MusicBrainz: e17a352e-be3d-4850-9723-f16939a70ec8  NKC: ola2002142300  NLA: 35795235  NLG: 169854  NTA: 067874266  RERO: 02-A000004487  SELIBR: 32164  SUDOC: 026679221  Trove: 1091116  VIAF: 22137546   WorldCat (עם VIAF): 22137546 
אהולה, ביתו של יוהני אהו ביירוונפה
צילום משנת 1912 שבו נראה הסופר עסוק בדיג בהואופננקוסקי, ויטסארי
אשתו של הסופר, הציירת וני סולדן-ברופלדט, בתמונה מאת חנה פאולי
בול של הדואר הפיני עם תמונתו של יוהני אהו, במלאת מאה שנה להולדתו ב-1961
יחסי מצרים – קוריאה הדרומית

| יחסי מצרים – קוריאה הדרומית |
| --- | --- |
מצרים: קוריאה הדרומית


מצרים: קוריאה הדרומית
שטח (בקילומטר רבוע)
1,001,450: 99,720
אוכלוסייה
116,996,270: 51,704,841
תמ"ג (במיליוני דולרים)
395,926: 1,712,793
תמ"ג לנפש (בדולרים)
3,384: 33,126
משטר
רפובליקה

יחסי מצרים–קוריאה הדרומית הם היחסים הדיפלומטיים, כלכליים ואידאולוגיים בין קוריאה הדרומית למצרים.
טיב היחסים

היחסים בין מצרים לקוריאה הדרומית לא התקיימו במשך רוב שנות קיומן של שתי המדינות. כאשר מצרים הכריזה בשנת 1965 על הכרה בקוריאה הצפונית כמדינה הפכה עצמה אוטומטית למדינה עוינת של קוריאה הדרומית.
הסיכויים ליחסים טובים בין המדינות שאפו לאפס כשמצרים וקוריאה הצפונית הפכו למדינות ידידות: קוריאה הצפונית שלחה תגבור צבאי למצרים במלחמת יום הכיפורים, והנשיא חוסני מובארכ ביקר בקוריאה הצפונית יותר מארבע פעמים בעשור. אלא שב-13 באפריל 1995 ניכר שינוי מידניות מצד מצרים כלפי חצי האי הקוריאני, כאשר הכירה גם בקוריאה הדרומית כמדינה.
אמנם, היחסים בין המדינות לא קיבלו תפנית חדה ולא היו למשמעותיים אך כן סומנו כמה מחוות הדדיות: הוקמה שגרירות מצרית בסיאול ושגרירות דרום-קוריאנית בקהיר. בתוך כמה שנים החל סחר בין המדינות, כשהיצואנית המובילה הייתה מצרים: בשנת 2011 נרשם ייצוא סחורות ממצרים בשווי 8.2 מיליארד דולר אמריקאי, לעומת ייבוא סחורות מדרום קוריאה בשווי 802 מיליון דולר בסך הכל.
במפקד האוכלוסין המצרי שנערך בשנת 2011 נמצא כי במצרים חיים כ-905 אזרחים דרום קוריאנים, רובם בקהיר ואלכסנדריה. רובם הגדול של האזרחים הדרום קוריאנים במצרים עובדים כפועלים, אך גם בתחום ההיי טק. לפי הסטטיסטיקה אחד מכל 109,604 מצרים הוא קוריאני.
יחסי טורקיה–פיג'י

| יחסי טורקיה–פיג'י |
| --- | --- |
טורקיה: פיג'י


טורקיה: פיג'י
שטח (בקילומטר רבוע)
783,562: 18,274
אוכלוסייה
87,527,097: 929,884
תמ"ג (במיליוני דולרים)
1,108,022: 5,495
תמ"ג לנפש (בדולרים)
12,659: 5,909
משטר
דמוקרטיה נשיאותית: דמוקרטיה פרלמנטרית

יחסי טורקיה–פיג'י הם היחסים הדיפלומטיים הרשמיים שבין הרפובליקה הטורקית לבין הרפובליקה של פיג'י.
סקירה כללית

היחסים הדיפלומטיים הרשמיים שבין הרפובליקה הטורקית לבין הרפובליקה של פיג'י כוננו ב-17 בדצמבר 1975.
עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת פיג'י. מזכר הבנות בין שתי המדינות נחתם ב-28 בספטמבר 2009 בנושא תחבורה אווירית.
ביקורים מדרג גבוה > מפיג'י לטורקיה

פרנק באינימרמה, ראש ממשלת פיג'י (2016)
נציגויות דיפלומטיות

טורקיה אינה מיוצגת בפיג'י, הן בדרג השגרירות והן בדרג הקונסולרי. טורקיה האמינה את שגרירותה שבוולינגטון, בירת ניו זילנד, על פיג'י.
פיג'י אינה מיוצגת בטורקיה בדרג השגרירות. פיג'י מיוצגת בטורקיה בדרג הקונסולרי באמצעות קונסוליה רשמית שהיא מחזיקה באיסטנבול.
יחסי ברבדוס–קניה

| יחסי ברבדוס–קניה |
| --- | --- |
ברבדוס: קניה


ברבדוס: קניה
שטח (בקילומטר רבוע)
430: 580,367
אוכלוסייה
282,507: 56,708,094
תמ"ג (במיליוני דולרים)
6,394: 107,441
תמ"ג לנפש (בדולרים)
22,632: 1,895
משטר
דמוקרטיה פרלמנטרית: רפובליקה

יחסי ברבדוס–קניה הם היחסים הדיפלומטיים והדו-צדדיים הרשמיים שבין ברבדוס וקניה. שתי המדינות חברות בארגון המדינות האפריקניות, הקריביות ובאוקיינוס השקט ובחבר העמים הבריטי.
שיתוף פעולה

במהלך כהונתה של מיה מוטלי, ראש ממשלת ברבדוס, נחתמו הסכמי שיתוף פעולה בנושאי כספים, חינוך ותחבורה בין שתי המדינות.